România și SUA marchează 145 de ani de relații diplomatice. Mesajul premierului interimar Cătălin Predoiu: „Suntem pregătiți să intensificăm cooperarea”
Premierul interimar Cătălin Predoiu a transmis sâmbătă, 14 iunie, un mesaj cu ocazia împlinirii a 145 de ani de la stabilirea relațiilor diplomatice dintre România și Statele Unite ale Americii. Într-o postare pe platforma X (fostul Twitter), șeful Executivului a subliniat importanța parteneriatului strategic cu SUA și angajamentul României de a consolida cooperarea bilaterală pe toate palierele.